Diari Oficial de la Generalitat Valenciana


Sumari del DOGV 7730, del 29-02-2016 (2016/1252)

RESOLUCIÓ de 25 de gener de 2016, de la Direcció General d'Obres Públiques, Transport i Mobilitat, per la qual es regula el sistema de dies de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant per a l'any 2016.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7730

Data del DOGV
:   29-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1252


Data del document
:   25-01-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 25 de gener de 2016, de la Direcció General d'Obres Públiques, Transport i Mobilitat, per la qual es regula el sistema de dies de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant per a l'any 2016. [2016/1252]  
La Llei 6/2011, d'1 d'abril, del Consell, de Mobilitat de la Comunitat Valenciana, establix que amb caràcter general, correspon a la Generalitat l'exercici de les competències administratives en relació amb el servei de taxi, i en particular l'establiment de la seua normativa.  
  
Mitjançant Ordre de 12 de juliol de 1994, de la Conselleria d'Obres Públiques, Urbanisme i Transports, es crea l'àrea de prestació conjunta d'Alacant, per als serveis de transports públics de viatgers en automòbils de turisme.   
L'Ordre de 6 de setembre de 1999, de la Conselleria d'Obres Públiques, Urbanisme i Transports, regula el sistema de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant.  
La situació de crisi econòmica amb el consegüent impacte negatiu sobre la mobilitat i la demanda del servei del taxi ha requerit l'establiment d'un sistema de torns de descans en l'àrea de prestació conjunta d'Alacant.  
Per tot això, i d'acord amb el que disposa l'article 12 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Distribució dels dies de descans  
A partir de l'entrada en vigor d'aquesta resolució, els dies de descans obligatori de les autoritzacions de taxi adscrites a l'Àrea de Prestació Conjunta d'Alacant queden distribuïts de la forma següent:  
  
Dia de la setmana Indicatiu Números de les autoritzacions que descansen (ambdues incloses)  
Dilluns C 107 a 212  
Dimarts D 213 a 318  
Dimecres E 319 a 424  
Dijous A 425 a 531  
Divendres B 001 a 106  
  
  
Per a les autoritzacions de taxi adaptades a persones de mobilitat reduïda, el dia de descans obligatori queda distribuït de la forma següent:  
  
Dia de la setmana Indicatiu Número d'autorització de taxi adaptat que descansa  
Dilluns C 533  
Dimarts D 534  
Dimecres E 535 i 537  
Dijous A 536  
Divendres B 532  
  
  
  
Segon. Descans addicional de vuit hores  
Es prorroga el règim de descans addicional regulat en el primer paràgraf de l'article segon de la Resolució de 31 de gener de 2014, de la Direcció General de Transports i Logística, per la qual es regula el sistema de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant en el sentit que descansaran vuit hores en torns de matí, vesprada o nit en els quatre dies de la setmana restants.  
  
Este descans addicional de huit hores no tindrà vigència entre l'1 de juny de 2016 i el 16 de setembre del mateix any, període en què serà aplicable el descans diari obligatori regulat en l'article primer d'aquesta resolució.  
La Resolució de 10 de febrer de 2015, de la Direcció General de Transports i Logística, estableix el torn de descans obligatori per a 2015, aquells titulars d'autoritzacions pertanyents a l'àrea de prestació conjunta d'Alacant que vullguen canviar el torn de descans addicional que té actualment, disposen de 15 dies, comptats a partir de la publicació d'aquesta resolució, per a sol·licitar el canvi de torn triat, a la Direcció General d'Obres Públiques, Transport i Mobilitat.  
En l'annex I es relacionen els torns per a aquelles autoritzacions que en data d'auvi ja han sol·licitat un canvi del torn per a l'any 2016 respecte del que tenien assignat en 2015.  
  
Tercer. Prestació del servei durant els dissabtes i diumenges  
1. La prestació durant els dissabtes i diumenges del transport públic de taxi per a autoritzacions pertanyents a l'àrea de prestació conjunta d'Alacant es prestarà sota un règim de torns en què descansarà la meitat de la flota i s'organitzaran de la manera següent:  
- Quan el dissabte siga data parell, prestaran el servei els taxis amb número d'autorització de l'àrea parell, i descansaran la resta de vehicles.  
- Quan el dissabte siga data imparella, prestaran el servei els taxis amb número d'autorització de l'àrea imparell, i descansaran la resta de vehicles.  
- Quan el diumenge siga data parell, prestaran el servei els taxis amb número d'autorització de l'àrea parell i descansaran la resta de vehicles.  
- Quan el diumenge siga data imparella, prestaran el servei els taxis amb número d'autorització de l'àrea imparell i descansaran la resta de vehicles.  
No obstant la distribució anterior, el dia 31 de desembre (dissabte) de l'any 2016 prestaran servei les autoritzacions imparelles, i el dia 1 de gener (diumenge) de l'any 2017 prestaran servei les autoritzacions parelles, als efectes d'evitar la fallida del sistema d'alternança.  
2. La mateixa correlació parell/imparell s'aplicarà per a les llicències de taxi adaptats respecte als descansos dissabte i diumenge.  
  
Quart. Prestació del servei durant dies festius  
1. Els vehicles de l'APC d'Alacant es rellevaran per a prestar servei els dies festius de 2016, que no siguen dissabte o diumenge, alternant-se segons el seu número d'autorització parell o imparell, de la manera següent:  
- 24 de març (Dijous Sant): només prestaran servei els parells, menys els que realitzen el descans setmanal.  
- 25 de març (Divendres Sant): només prestaran servei els imparells, menys els que realitzen el descans setmanal.  
- 28 de març (Dilluns de Pasqua): només prestaran servei els parells, menys els que realitzen el descans setmanal.  
- 7 d'abril (Santa Faç): només prestaran servei els imparells, menys els que realitzen el descans setmanal.  
- 15 d'agost (l'Assumpció): només prestaran servei els parells, excepte els que realitzen el descans setmanal.  
- 12 d'octubre (la Hispanitat): només prestaran servei els imparells, excepte els que realitzen el descans setmanal.  
- 1 de novembre (Tots Sants): només prestaran servei els parells, excepte els que realitzen el descans setmanal.  
- 6 de desembre (dia de la Constitució): només prestaran servei els imparells, excepte els que realitzen el descans setmanal.  
- 8 de desembre (La Immaculada Concepció): Només prestaran servei els parells, excepte els que realitzen el descans setmanal.  
- 26 de desembre (2n dia Nadal): només prestaran servei els imparells, excepte els que realitzen el descans setmanal.  
2. Els dies 22, 23, 24 i 25 de juny (Fogueres de Sant Joan), i 24, 25 i 31 de desembre (Nadal i Cap d'Any) podran prestar servei tots els vehicles i fins a les 8 del matí de l'endemà.  
  
Cinquè. Definició d'horaris per al canvi de torns  
Per a l'aplicació dels torns entre de les autoritzacions parelles i imparelles previstes en els apartats tercer i quart d'aquesta resolució, s'estableix l'horari per al canvi de torn de la manera següent:  
1. Durant el període de l'1 de juny al 16 de setembre el torn del dissabte finalitza a les 21.00 hores, i el del diumenge a les 23.00 hores, de manera que, entre aquestes hores i les 24.00 hores, puguen prestar servei la totalitat de la flota.  
2. En el període entre el 17 de setembre i 31 de maig, tant el torn de dissabte com el de diumenge finalitza a les 23.00 hores, de manera que entre aquesta hora i les 24.00 hores poden prestar servei tota la flota.  
  
  
Sisè. Senyal identificatiu del dia de descans  
Els dies de descans setmanal aniran senyalitzats amb els indicatius vigents A, B, C, D i E i hauran de mantindre's permanentment en el vehicle amb independència del torn que s'establisca cada any. Els referits indicatius respondran al disseny que s'acompanya com a annex a l'Ordre 27/2014, de 6 de febrer, de la Conselleria d'Infraestructures, Territori i Medi Ambient, per la qual es regula el sistema de descans obligatori i la limitació diària en la prestació conjunta de València. Els indicatius per als taxis adaptats el disseny que figura en l'annex II de la Resolució de 31 de gener de 2014, de la Direcció General de Transports i Logística, per la qual es regula el sistema de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant. Així mateix, els indicatius per als torns de descans addicional de vuit hores el disseny que figura en l'annex III de la Resolució de 31 de gener de 2014, de la Direcció General de Transports i Logística, per la qual es regula el sistema de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant.  
  
Sèptim. Entrada en vigor  
La present disposició entrarà en vigor l'endemà de la publicació en el Diari Oficial de la Comunitat Valenciana.  
  
Contra la present resolució, que no esgota la via administrativa, es podrà interposar un recurs d'alçada davant el secretari autonòmic d'Infraestructures en el termini d'un mes, a comptar de l'endemà de la publicació en el Diari Oficial de la Comunitat Valenciana, d'acord amb el que estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que s'hi considere oportuna.  
  
València, 25 de gener de 2016. El director general d'Obres Públiques, Transport i Mobilitat: Carlos Domingo Soler.  
  
  
ANNEX I  
  
Torn de matí  
83, 131, 170, 229, 336 i 383  
  
Torn de vesprada  
60, 88, 101, 103, 346 i 437  
  
Torn de nit  
11, 253 i 485.